**ΠΡΟΓΡΑΜΜΑ LAWYEREX - ΠΡΟΣΚΛΗΣΗ ΓΙΑ ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ ΣΤΟ WEBINAR Δ.Σ.ΠΑΡΙΣΙΟΥ**

Ο Δικηγορικός Σύλλογος Αθηνών συμμετέχει μέσω του European Lawyers Foundation (Ιδρύματος Ευρωπαίων Νομικών) από κοινού με τους δικηγορικούς συλλόγους Γαλλίας, Ιταλίας, Κύπρου, Σλοβακίας, Τσεχίας, Ρουμανίας, Ισπανίας και Πολωνίας στο πρόγραμμα ανταλλαγής δικηγόρων Lawyerex.

Το συγκεκριμένο πρόγραμμα έχει σκοπό να γνωρίσουν οι συμμετέχοντες το δικαστικό σύστημα και τη δικηγορική πράξη σε άλλα κράτη μέλη της ΕΕ.

To πρόγραμμα, λόγω της πανδημίας COVID 19, αντί για την επιτόπια ανταλλαγή δικηγόρων θα συνεχιστεί κατά το τρέχον έτος μέσω διαδικτυακών σεμιναρίων (Webinars) από τους ανωτέρω συλλόγους.

Θα πραγματοποιηθούν συνολικά 9 διαδικτυακές ημερίδες (Webinars), μία για κάθε κράτος μέλος της ΕΕ που συμμετέχει στο πρόγραμμα (Γαλλία, Ιταλία, Ελλάδα, Κύπρος, Σλοβακία, Τσεχική Δημοκρατία, Ρουμανία, Ισπανία και Πολωνία) όπου οι εθνικοί εμπειρογνώμονες θα παρουσιάσουν το νομικό σύστημα της οικείας χώρας. Παράλληλα, θα υπάρχει άμεση αλληλεπίδραση με τους συμμετέχοντες μέσω περιπτωσιολογικών μελετών (case studies) σε μικρές ομάδες (workshop sessions).

Η παρούσα ανακοίνωση αφορά την υποβολή αιτήσεων συμμετοχής για το **Webinar του Δικηγορικού Συλλόγου Παρισιού (Barreau de Paris) που θα πραγματοποιηθεί στις 14 Οκτωβρίου 2021 (11.00 ώρα Ελλάδος).**

Στο webinar αυτό θα συμμετάσχουν **έως 5 δικηγόροι**.

Το σεμινάριο θα έχει τρίωρη διάρκεια , θα παρουσιαστεί **στην αγγλική γλώσσα** και θα περιλαμβάνει εισαγωγή στο δικαστικό σύστημα της Γαλλίας, με ειδική αναφορά στο ισχύον αστικό και ποινικό δικονομικό πλαίσιο· θα ακολουθήσει εργαστήριο με case studies, ενώ παράλληλα θα υπάρξει δυνατότητα δικτύωσης των συμμετεχόντων (οι οποίοι θα προέρχονται από τα 9 συμμετέχοντα ευρωπαϊκά κράτη).

Στους συμμετέχοντες θα χορηγηθεί πιστοποιητικό παρακολούθησης από το**Ίδρυμα Ευρωπαίων Νομικών (European Lawyers Foundation)**.

Η συμμετοχή στα διαδικτυακά σεμινάρια δεν αποκλείει τη συμμετοχή στις φυσικές ανταλλαγές στο πλαίσιο του προγράμματος LAWYEREX στο μέλλον.

Η ανακοίνωση είναι ίδια με την ανακοίνωση του Lawyerex Webinar της Κύπρου, χωρίς κόστος συμμετοχής για τους συμμετέχοντες.

Προϋποθέσεις συμμετοχής είναι:

-Οι ενδιαφερόμενοι να είναι Δικηγόροι.

-Να έχουν πολύ καλή γνώση της αγγλικής γλώσσας (καθώς το σεμινάριο θα διεξαχθεί στα αγγλικά).

-Να αποστείλουν αίτηση εκδήλωσης ενδιαφέροντος στο email **tsiri.an@dsa.gr μέχρι 7 Oκτωβρίου 2021**(τηλ.2103398206).

Eφόσον ο αριθμός των ενδιαφερομένων υπερβαίνει τους 5, η επιλογή θα πραγματοποιηθεί με κλήρωση.

Το Πρόγραμμα συγχρηματοδοτείται από πόρους του Προγράμματος Δικαιοσύνη (JUST) της ΕΕ κατά 80%.

This project is financed with the support of the Justice Programme (JUST) of the European Union.